# F-Spot priročnik

To je uporabniški priročnik za F-Spot, GNOME upravljalnik fotografij

To je uporabniški priročnik za F-Spot, GNOME upravljalnik fotografij
2007-2009
Aaron Bockover, Gabriel Burt, Miguel de Icaza, Bengt Thuree
GNOME projekt dokumentacije
Miguel
de Icaza
Aaron
Bockover
Bengt
Thuree
Gabriel
Burt
Alexandre
Prokoudine
Stephane
Delcroix
0,5
2008-09-25
0,4
2008-09-12
0,3
26-07-2007

## Organizacija vaših fotografij

### Uvažanje

Fotografije lahko uvozite s trdega diska ali fotoaparata. V primeru uvoza fotografij v F-Spot s fotoaparata, bo F-Spot vedno naredil njihovo kopijo in vam omogočil čiščenje pomnilnika vašega fotoaparata. Privzeto F-Spot naredi kopijo fotografij uvoženih s trdega diska. V primeru da datotek ne želite kopirati s trdega diska, odkljukajte možnost Kopiranje datotek v mapo fotografij v pogovornem oknu uvoza ali pa med vlečenjem fotografij v F-Spot držite tipko Dvigalka.

Privzeto F-Spot kopira vaše fotografije v mapo `~/Slike`. Mapo, ki jo uporablja F-Spot lahko spremenite v pogovornem oknu Možnosti (Uredi Možnosti).

V primeru da ste morda nekatere fotografije iz izbranega vira že uvozili, lahko uporabite možnost Zaznavanje dvojnikov. F-Spot bo poskusil ugotoviti ali natanko ta slika že obstaja v podatkovni zbirki. V tem primeru kopija slike ne bo uvožena.

V primeru da so vse uvožene fotografije z določenega dogodka, ali imajo neko drugo skupno značilnost, lahko za njih ustvarite oznako zato da jih kasneje lahko najdete. Za to sledite navodilom z za ustvarjanje nove oznake, nato med uvažanjem označite gumb Pripni oznako in izberite ustvarjeno oznako.

F-Spot uporablja podatkovno zbirko shranjeno v `~/.config/f-spot/photos.db`. Za dostop do nje uporabite ukaz sqlite3. Pot do podatkovne zbirke lahko ročno navedete z zagonom F-Spot z možnostjo `-b`.

Po uvozu bo F-Spot prikazal le slike zadnjega uvoznega zvitka. Preberite za podrobnosti o upravljanju z uvoznimi zvitki.

Uvoziti je mogoče tudi neposredno iz Mozilla Firefox in Thunderbird z uporabo Firefox in Thunderbird razširitve F-Spot uvoznik, ki jo je napisalPizzach.

### Urejanje

V primeru da dvojno kliknite ali pritisnete vnosno tipko, vstopite v način urejanje, kjer lahko odstranite rdeče oči, obrežete ter prilagodite svetlost in barve.

#### Različice

Ko urejate fotografije, je ustvarjena nova kopija (imenovana različica), tako izvorna fotografija ni nikoli spremenjena. Po prvem urejanju fotografije bodo naslednja urejanja spremenila isto različico. V primeru da želite ustvariti več različic fotografije, morda z drugim obrezovanjem ali barvami lahko to storite preko možnosti Fotografija Ustvari novo različico.

#### Obreži

Obrezovanje slike je dober način za izboljšanje kakovosti slike s spremembo okvirjanja. Fotografijo lahko obrežete z izbiro dela fotografije, ki ga želite obdržati. V primeru da želite imeti fotografijo natančnih mer zahtevanih za določeno velikost tiskanja, lahko z izbiro primerne velikosti s spustnega menija omejitev omejite izbiro, ki vam jo bo dovolil narisati F-Spot. Za podrobnosti o izbiri na fotografiji si oglejte spodaj.

##### Orodje obreži

Ko ste naredili izbor obreza, morate za končanje obrezovanja klikniti gumb pod sliko. V primeru da delate z izvorno fotografijo, obrezovanje ustvari novo različico vaše fotografije.

#### Poravnava

Učinek poravnave je orodje za poravnanje fotografij, precej uporabno za sliko pokrajine posnete brez stativa, ko (navidezna) črta horizonta ni na 0°. To orodje zavrti sliko za določen kot in samodejno čarobno obreže nastalo sliko, tako da vedno vidite idealen pravokotnik.

##### Orodje poravnave

#### Prilagajanje barv

Za prilagajanje svetlosti, kontrasta in barv fotografije najprej kliknite ikono Prilagodi barve fotografije za odpiranje pogovornega okna prilagajanja. Spremenite nekaj nastavitev in jih shranite z V redu.

##### Orodje prilagajanja barv

#### Samodejna barva

Ta učinek samodejno prilagodi barvne ravni za ustvarjanje barvno uravnotežene slike. Najboljše deluje za slike posnete s samodejnim ravnotežjem bele barve, ko fotoaparat ni uspel dobro opraviti dela.

##### Samodejna barva

#### Zmanjšaj nasičenje

Za pretvorbo barve fotografije v črno belo odprite izbrano fotografijo iz pritisnite gumb Zmanjšaj nasičenje.

##### Orodje zmanjšanja nasičenja

#### Sepia

Za pretvorbo barvne fotografije v staro sliko sepia tonov odprite izbrano fotografijo in pritisnite gumb Sepia učinek staranja.

##### Orodje zmanjšanja nasičenja

#### Odstranjevanje rdečih oči

Za odstranitev rdečih oči s fotografije morate izbrati področje, ki vsebuje oči. Pametno je povečati sliko za natančno izbiro oči v fotografiji. Naenkrat bi lahko popravite obe oči iste osebe ali celo oči več oseb na enkrat. V primeru da to ne deluje, ali izbrano področje vsebuje druge živo rdeče dele (ustnice, ...) boste najbrž morali popraviti eno oko na enkrat.

Za izbiranje kliknite en kot kvadrata, ki bo vaš izbor, povlecite vašo miško v diagonalni kot in jo spustite. Izboru lahko spremenite velikost z vlečenjem njegovih robom ali pa ga lahko premaknete s klikom v sredino izbora in ga povlečete kamor ga želite.

Ko ste izbrali področje, lahko rdeče oko odstranite s klikom na gumb rdeče-oko pod fotografijo.

##### Orodje rdečih oči

Prag za zaznavanje rdečih oči lahko spremenite s spremembo gconf ključa ¸`/apps/f-spot/edit/redeye_threshold`.

#### Mehko žarišče

V fotografiji je izostritev enega predela slike in zameglitev vsega ostalega način za poudarjanje in pridobitev pozornosti. To je mogoče doseči z uporabo leče ki dovoli snemanje s kratko razdaljo pred in za predmetom, ki je videti v gorišču. Učinek mehkega gorišča je način za posnemanje takšne leče.

##### Orodje mehkega žarišča

Kliknite za izbor središča področja, ki naj bo v gorišču in prilagodite količino megljenja in nato kliknite V redu.

#### Izostritev

Fotografije izven gorišča in večina digitaliziranih slik pogosto potrebujejo popravek izostritve. Učinek maske odstranitve izostritve izostri robove elementov brez povečanja šuma ali napak. Za izostritev fotografije izberite Uredi Izostri... in navedite naslednje vrednosti:

- `Količina` — moč izostritve.

- `Polmer` — na koliko točk na vsaki strani roba bo vplivala izostritev. Slike z visoko ločljivostjo omogočijo večje polmere.

- `Prag` — najmanjša razlika v vrednostih točk ki določiti rob, kjer mora biti uveljavljena izostritev. To pomaga pri izogibanju ustvarjanja napak v obrazu, nebu ali vodni površini.

#### Opisovanje

Vpis slike lahko vnesete s klikom na polje besedilnega vnosa pod sliko in tipkanjem.

Ko ste naredili izbor obreza, morate za končanje obrezovanja klikniti gumb pod sliko. V primeru da delate z izvorno fotografijo, obrezovanje ustvari novo različico vaše fotografije.

#### Prilagodi čas

Tako v načinu 'brskanje' kot 'urejanje' lahko prilagodite čas ene ali več slik (Uredi Prilagodi čas). Prilagajanje časa več slik na enkrat vam pomaga premakniti celoten uvozni zvitek, na primer če je čas na vašem fotoaparatu slabo nastavljen in ste ali če ste ga pozabili spremeniti z/na poletni čas.

### Oznaka

F-Spot vam omogoča organizacijo in uživanje v vaših fotografijah s povezavo z različnimi uporabniško prilagodljivimi oznakami. F-Spot za začetek vsebuje privzete oznake, lahko jih spremenite in dodate nove. Na primer, če želite ustvariti oznako za določen dogodek, lahko ustvarite oznako imenovano po dogodku pod oznako dogodki.

Obstaja več načinov za oznako fotografij:

- povlecite in spustite fotografij-o/e na oznako

- povlecite in spustite oznako na fotografij-o/e

- preko menija desnega klika fotografija

- preko menijev Oznake in Uredi

- s tipkanjem oznak. Pritisnite t za pojav vnosne vrstice oznak. Sem lahko vnesete oznake, ločene z vejicami.

  V vnosni vrstici lahko uporabite samodejno dokončanje. Po vnosu začetka imena oznake pritisnite Tabulator za ogled prvega mogočega dokončanja. Med mogočimi dokončanji lahko krožite naprej s ponovnim pritiskom na Tabulator in nazaj s pritiskom na DvigalkaTabulator. Za potrditev predlaganega dokončanja in vnos nove oznake pritisnite ,. S pritiskom Vnosna tipka zapustite vnosno vrstico oznak in s tem morda potrdite trenutno dokončanje. Za preklic samodejnega dokončevanja tipkajte naprej.

Prva fotografija, ki jo povežete z oznako, bo uporabljena za ikono oznake. Z desnim klikom na oznako in izbiro Uredi oznako lahko uredite ime oznake, nadrejeno oznako in ikono oznake.

Nadrejeni predmet oznake lahko spremenite tako, da ga povlečete in spustite kamor želite. Ime oznake lahko uredite tako, da jo izberete in pritisnete F2. V primeru da je gradnik drevesa oznak v žarišču, (na primer ste ravnokar kliknili na oznako) lahko začnete tipkati ime oznake, vse razširjene oznake na seznamu bodo preiskane in skočili boste na zadetke.

Velikost ikon značk v stranski vrstici lahko spremenite ali pa jih celo napravite nevidne z izbiro prednostne možnosti v meniju Pogled Ikone oznak.

F-Spot lahko oznake zapiše v datoteke JPEG kot polja metapodatkov. Oznake za različne RAW, PNG, TIFF in druge datoteke so zapisane v podatkovno zbirko F-Spot. Te datoteke boste morali ob ponovnem uvozu zbirke ponovno označiti.

## Uživanje v vaših fotografijah

### Brskanje

Za brskanje po vaših fotografijah po mesecu ali po mapi lahko uporabite drsni gradnik. Za spremembo te nastavitve pojdite na Pogled Urejeno po.

### Iskanje

F-Spot uporablja iskalne filtre za pomoč pri boljšem določanju iskalnih kriterijev.

#### Oznake

Iskanje lahko začnete z dvojnim klikom ali omogočanjem oznake iz seznama oznak. Dodatno lahko pokažete iskalno vrstico z Najdi Pokaži iskalno vrstico. Ko je iskalna vrstica prikazana, lahko oznake povlečete iz pogleda oznak v iskalno vrstico.

Za iskanje fotografij, ki so označene z obema od dveh oznak, omogočite prvo v pogledu oznak ali jo povlecite v iskalno vrstico in nato povlecite drugo oznako in jo spustite na prvo. Lahko tudi desno kliknete na drugo oznako v pogledu oznak ali uporabite meni Najdi in izberite Najdi z... in izberite prvo oznako (ali skupino oznak).

Ikono oznake lahko povlečete na iskalno vrstico za spremembo iz iskanja te oznake in druge oznake v iskanje te oznake ali druge oznake.

Fotografije brez določene oznake lahko iščete z dvojnim klikom na oznako v iskalni vrstici. Dodatna možnost je desni klik na oznako v iskalni vrstici in izbira Izključi.

Za odstranitev oznake iz iskanja jo povlecite vstran od vrstice iskanja ali desno kliknite in izberite Odstrani.

Privzeto so fotografije označene Skrito skrite. Za iskanje takšnih fotografij morate eksplicitno vključiti oznako Skrito.

#### Uvozni zvitki

F-Spot si vsake toliko časa zapomni katere slike so bile uvožene. Uporabite Najdi Po uvoznem zvitku Zadnji uvozni zvitek za omejitev iskanja na zadnjo sejo uvažanja ali uporabite Najdi Po uvoznem zvitku Izberi uvozne zvitke ... za fino izbiro uvoženih fotografij:

- `Ob` — za izbor fotografij iz določene seje uvažanja

- `Za` — za izbor vseh uvoženih fotografij z začetkom pri določeni seji uvažanja

- `Med` — za izbor vseh fotografij uvoženih med dvema določenima sejama uvažanja

Vsakič ko spremenite nastavitve filtra, se količina izbranih fotografij pojavi na spodnjem delu pogovornega okna.

Ko boste uveljavili filter uvoznih zvitkov boste videli Najdi: Uvozni zvitek. Sedaj lahko dodate druge filtre za fino nastavljanje vašega izbora.

V primeru da filtra uvoznih zvitkov ne potrebujete več, za odstranitev uvoznih zvitkov iz iskalnih kriterijev izberite Najdi Uvozni zvitek Počisti filter uvoznih zvitkov. Za zavračanje vseh trenutnih možnosti iskanja lahko kliknete tudi na gumb zapri (X) v iskalni vrstici.

Število prikazanih zvitkov v pogovornem oknu je določeno z gconf ključem `/apps/f-spot/import/gui_roll_history`. Privzeta vrednost je 10.

#### Tipkajte-za-iskanje

Obstaja tudi vnos tipkaj-za-iskanje. Za odpiranje pritisnite /. Vnosa ni mogoče uporabiti istočasno kot iskalne vrstice. Vtipkate lahko poizvedbe kot so "OznakaA and (OznakaB or (OznakaC and OznakaD)". V vsakem primeru bo F-Spot posodobil vaše iskanje, če zazna veljavno poizvedbo. Operator not še ni podprt.

Ta funkcija bo iskala tudi besedilo vneseno v komentarje fotografije in ime datoteke.

### Celozaslonski način in diapredstavitve

Za manj motenj in večji prikaz si lahko ogledate fotografije v celozaslonskem načinu. Nadzirate lahko kdaj naj bo prikazana naslednja ali predhodna fotografija. V celozaslonski način lahko kadarkoli vstopite s pritiskom na F11 ali s pritiskom gumba v orodni vrstici.

#### Celozaslonski način

V načinu diapredstavitve se lahko usedete in si ogledate svoje fotografije medtem ko so vam predstavljene. Diapredstavitev lahko zaženete s pritiskom na gumb v orodni vrstici.

#### Diapredstavitev

## Souporaba vaših fotografij

Za souporabo vaših fotografij z F-Spot obstaja več načinov. Vse naslednje metode bodo dale v souporabo le fotografije, ki ste jih izbrali ob zagonu souporabe.

### E-pošta

Svoje fotografije lahko pošljete preko elektronske pošte neposredno iz F-Spot z uporabo menija Fotografija Pošlji po pošti.

#### Opomba 1

Uporabljen bo e-poštni program, ki je določen na ravni GNOME. Privzeti e-poštni program lahko spremenite za svoj račun z uporabo orodja Prednostni programi v meniju Sistem Nastavitve.

#### Opomba 2

V primeru da so fotografije, ki jih želite poslati preko elektronske pošte vrste, ki je F-Spot ne more zapisati (na primer slike RAW) bo pogovorno okno postalo neobčutljivo in bodo poslane izvorne fotografije.

V primeru da pošiljate slike s spremenjenimi velikostmi, bo F-Spot obdržal spremenjene različice nekje v mapi `/tmp` za 30 sekund. To ne povzroča težav z evolution, ki naredi svojo krajevno kopijo prilog, toda bi lahko bilo malce krajše, če uporabljate Thunderbird. Zamik lahko spremenite z urejanjem gconf ključa `/apps/f-spot/export/email/delete_timeout_seconds`.

### Tisk

Fotografije lahko natisnite z menijem Datoteka Natisni.

### Zapisovanje na CD

Zapišite vaše fotografije z menijem Fotografija Izvozi Izvozi na CD.

### Ustvarjanje spletne galerije ali mape

Zmožnost Fotografija Izvozi vIzvozi v mapo vam poda tri načine za izvažanje vaših slik.

- Uporabi izvorno izvozi vaše fotografije pripravljene za uporabo z brezplačnim programom Jakuba Steinerja Original Photo Gallery. V primeru da niste prepričani o tej možnosti, verjetno ni prava za vas.

- Uporabi statične datoteke HTML izvozi vaše fotografije v interaktivno spletišče, pripravljeno na pošiljanje.

- Običajne datoteke izvozi vaše slike kot datoteke v mape, brez pošiljanja v galerijo.

### Objavljanje v spletne galerije

V primeru da uporabljate Flickr, SmugMug, 23hq, Tabblo, Facebook, Zooomr ali Picasa spletne albume lahko svoje datoteke objavite neposredno iz F-Spot z uporabo menija Fotografija Izvozi v in izbiro ustreznega predmeta podmenija.

V primeru da uporabljate PHP program poznan kot Gallery, lahko svoje fotografije objavite v svoj obstoječ album z menijem Fotografija Izvozi vIzvozi v spletno galerijo. Najprej morate v namestitvi Gallery omogočiti modul Oddaljeno.

#### Opomba za uporabnike Gallery 2.2

Oddaljeni vstavek Gallery mora biti 1.0.8 ali novejši.

PennAve je spletni program v Pythonu, ki neposredno uporablja podatkovno zbirko F-Spot za predstavljanje dinamične galerije vaših fotografij in oznak.

Conduit je program, ki lahko uskladi fotografije z določeno oznako s spletno shrambo Flicker ali Picasa spletni albumi.

## Upravljanje barv

### Kaj je upravljanje barv

Fotografija je na zaslonu videti drugače kot na zaslonu predogleda fotoaparata ali kateremukoli drugemu zaslonu. Tudi natisnjena fotografija je videti drugačna. To se zgodi zato, ker ima vsaka barva edinstvene zmožnosti poustvaritve barv.

Sistem za upravljanje barv (CMS) je orodje za doseganje zanesljive poustvaritve barv tako za zaslon kot izhod (na primer tiskalnik). CMS se zanaša na barvne profile za preslikavo izvornih barv v barve, ki jih lahko poustvarijo naprave, tako, da so barve povsod videti enake - na računalniškem zaslonu LCD, natisnjene, itn.

### Kaj je barvni profil

Barvni profil je datoteka s pripono .icc (zato je pogosto imenovan profil ICC) ali .icm ki opiše kako barve naprave ustrezajo splošnemu opisu naprav.

Obstaja več vrst profilov:

- Profil vhodne naprave. To je profil fotoaparata ali profil, ki ga lahko program kot je XSane vključi v skenirano sliko.

- Working space profile. It's a profile that describes color space in which all operations are done inside an application. Usually very wide gamut profiles like AdobeRGB1998 or ProPhotoRGB are used for that.

- Profil zaslona. To je profil za zaslon.

- Izhodni profil. To je običajno profil za tiskalnik.

Trenutno F-Spot dovoli le nastavljanje profilov zaslona in izhoda. Vsa barvna opravila so narejena v barvnem prostoru sRGB.

### Kako dobiti barvni profil zaslona/tiskalnika

Obstaja več načinov za pridobivanje barvnega profila.

#### Iz CD-ja ali medmrežja

Veliko proizvajalcev strojene opreme priložijo CD z barvnimi profili. V primeru da ga imate (od zaslona ali tiskalnika) ga lahko uporabite. Lahko ga prejmete z medmrežja (običajno z odseka podpore na spletišču proizvajalca). Barvne profile zagotavljajo tudi nekateri proizvajalci fotoaparatov (Nikon, Canon).

#### Umerjanje in profiliranje

Najboljše rezultate je mogoče doseči z umerjanjem in profiliranjem naprav z meritveno napravo. To ni težko, vendar pa je za izvajanje vseh meritev in ustvarjanje profila ICC potreben spektrofotometer.

V primeru da uporabljate Windows ali Mac OS X lahko uporabite program proizvajalca, ki je prispel s spektrofotometrom. Na Linuxu boste morali uporabiti Argyll, ki je niz vsestranskih orodij ukazne vrstice ali LProf, ki ima grafični uporabniški vmesnik.

Please refer to documentation of third party hardware and software vendors for details.

#### Vključevanje

Nekatere vrste slik (kot so TIFF, JPEG, PNG ...) lahko vsebujejo vključene barvne profile. V primeru da je upravljanje barv omogočeno, F-Spot poišče vključene profile in jih upošteva.

### Kako uporabiti upravljanje barv v F-Spot

Upravljanje barv v F-Spot lahko trenutno uporabi le profile RGB (drugih profilov v F-Spot ni mogoče videti).

- Kopirajte svoje barvne profile v mapo `/usr/share/color/icc` ali `/usr/local/share/color/icc`.

- Upravljanje barv omogočite z menijem Uredi Možnosti.

- Izberite profila Prikaz in Izhod.

Za nalaganje profila ICC za prikaz in uporabo naloženega profila iz F-Spot lahko uporabite xicc. Samo označite potrditveno polje Poskus uporabe sistemskega profila prikaza.

## Razširitev zmožnosti

### Kaj so razširitve

Razširitve F-Spot dajo programu nove zmožnosti. F-Spot podpira dve vrsti razširitev: izvoznike (omogočajo izvažanje fotografij na spletne storitve ali podatkovne shrambe) in orodja (omogočajo nove načine popravljanja barv, podvajanje fotografij, itn.). Razširitve so distribuirane v obliki paketov razširitev.

Z namenom zmanjšanja podvajanja dela lahko razširitve uporabijo druge razširitve, kar pomeni da lahko razširitev ne deluje, če ni nameščena druga razširitev. Ta koncept odvisnosti pomeni da

- ne morete namestiti razširitve, če je odvisna od druge razširitve, ki je ni na sistemu

- ne morete odstraniti razširitve od katere je odvisna druga razširitev

### Upravljanje razširitev

Za upravljanje razširitev izberite predmet menija Uredi Upravljanje razširitev.

#### Upravljanje s skladišči razširitev

Preprosto povedano so skladišča shrambe razširitev. Lahko so omrežna ali krajevna. Za dodajanje novega skladišča kliknite gumb Skladišča, izberite vrsto skladišča za dodajanje in vnesite URL ali pot. V primeru da navedeni URL ali pot ne vsebuje datoteke opisa (kazala) za razširitve, vas bo o tem obvestilo opozorilno sporočilo.

Za odstranitev skladišča ponovno kliknite gumb Skladišča, izberite skladišče za izbris in kliknite gumb Izbriši.

#### Nameščanje in posodabljanje razširitev

Za namestitev razširitve kliknite gumb Namesti razširitve ... . V novo predstavljenem pogovornem oknu

1. Izberite skladišče za namestitev iz vseh znanih skladišč ali razpoložljivih skladišč.

2. Izberite katere pakete razširitev želite videti: Vse, le nove, le posodobitve.

3. Kliknite gumb Posodobi za posodobitev seznama razpoložljivih paketov razširitev glede na dane kriterije.

4. Izberite razširitve, ki jih želite namestiti/posodobiti, ter kliknite Podrobnosti za ogled povzetka izbranega paketa, če želite.

5. Kliknite gumb Naprej za nadaljevanje z namestitvijo.

#### Omogočanje in onemogočanje razširitev

Morda želite začasno omogočiti ali onemogočiti določen paket razširitve, na primer če razširitev ni dovolj stabilna za upravljanje z veliko količino fotografij ali če so meniji preveč natrpani z razširitvami.

V pogovornem oknu Upravljanje razširitev izberite paket razširitev in kliknite gumb Omogoči ali Onemogoči.

#### Odstranjevanje razširitev

V primeru da razširitve ne potrebujete, jo lahko popolnoma odstranite s sistema. V pogovornem oknu Upravljanje razširitev izberite paket razširitev, ki ga želite izbrisati in kliknite Izbriši.

#### Branje povzetka razširitev

Vsak paket razširitve vsebuje metapodatke, ki zagotavljajo naslednje podrobnosti o razširitvi:

1. Opis, ki običajno opiše namen razširitve

2. Različica

3. Avtor

4. Odvisnosti

V pogovornem oknu Upravljanje razširitev izberite paket razširitve katerega opis želite prebrati in kliknite Podrobnosti.

### Razvijanje razširitev

Dokument razširite F-Spot vsebuje navodila za razvijanje vaših lastnih razširitev za F-Spot.

## Bližnjice

### Splošne bližnjice

Tipka | Dejanje
--- | ---
[ | Vrtenje izbranih fotografij levo
] | Vrtenje izbranih fotografij desno
Del | Odstrani izbrane fotografije iz kataloga F-Spot
DvigalkaDel | Trajno izbriše izbrane fotografije s pogona. V primeru, da je to mogoče, bodo premaknjene v smeti.
t | Ogled ali urejanje oznak za izbrane fotografije
F11 | Celozaslonski pogled
CtrlI | Prikaz podrobnosti o fotografiji
CtrlJe enako | Približanje
CtrlMinus | Oddaljevanje
CtrlN | Uvoz fotografij
Alt0-5 | Alt in število od 0 do 5 za oceno izbran-e/ih slik(e)

### Bližnjice načina brskanja

Tipka | Dejanje
--- | ---
CtrlA | Izbor vsega
CtrlDvigalka A | Preklic izbora
Tipke puščice ali H, J, K, L | Premakne žarišče
Ctrl-Tipka puščice | Premakne žarišče brez spremembe izbora
Preslednica | Izbere ali prekliče izbor fotografije v žarišču
Dvigalka Tipka puščice | Sprememba izbire fotografije
CtrlDvigalka Leva puščica ali desna puščica | Doda/odstrani vse fotografije v vrstici v izbrani smeri do izbora
V | Pojavi večji predogled slike pokazane z miško
DvigalkaV | Pojavi večji predogled in barvni histogram slike pokazane z miško

### Bližnjice oznak

Tipka | Dejanje
--- | ---
F2 | Preimenovanje izbranih oznak
CtrlT | Dodajanje oznak izbranim fotografijam
n/a | Za premikanje oznak jih povlecite in spustite
n/a | Vtipkajte ime oznake za skok nanjo (deluje le, če je oznaka prikazana/razširjena)

### Bližnjice načina urejanja

Tipka | Dejanje
--- | ---
Stran navzgor, Povratna tipka, B | Pojdi na predhodno fotografijo
Stran navzdol, Preslednica, N | Pojdi na naslednjo fotografijo
Tipke puščice ali H, J, K, L | Gre na predhodno/naslednjo fotografijo ali premakne naokoli povečano fotografijo
R | Pojdi na naključno fotografijo
f | Celozaslonski pogled
0 | Prilagajanje slike zaslonu
1 | Faktor povečave 1.0 (1 točka zaslona na točko slike)
2 | Faktor povečave na 2.0 (4 točke zaslona na točko slike)
Ubežna tipka | Vrne v način brskalnika
V | Preučevanje fotografije s povečevalnim steklom. Za zaprtje povečevalnega stekla kliknite nanj ali vtipkajte v.
Dvigalka-Miškino kolesce | Hitrejše drsenje filmskega traku
i | Preklop vidnosti polja podrobnosti "(le v celozaslonskem načinu)"